ببلَد أكلو ملوّث و المَي ملوّثة و الزبالة وين ما كان عم تهدّد صحّة الناس و الدّوا خالصة مدّتو أو مقطوع و الطّبابة كتير غالية مقارنةً مع معاشات الناس، مرض السرطان عم يهدّد الكل...
هالمرض اللّي ما عم يوفّر حدا لا زغير و لا كبير عم يوجّع الكل...
اليوم صلاتنا عا نية كل مريض، كل موجوع، كل شخص فقَد الأمل و استسلَم، كل عيلة عم تهتمّ بِحدا مريض، كل أهل مش عارفين إذا إبنن بيعيش لأنّو كمشة وراق إسمهن مصاري بيقرّروا هالشّي، عا نيّة كل طبيب و ممرّض/ة عم يشوفوا الوجع و مش قادرين يعملو شي، عا نية كل شخص حياتو و مستقبلو بخطَر بوقت أقلّ حقوق الإنسان هيّي الرّعاية الطبية!
منصلّيلك يا رب تكون معن، تشدّ عا إيدن و تشفيهن... يا طفل المغارة ما ينحرَم حدا من نعمة الصحة... آميـــــــن.